|  |
| --- |
| **Ledelse af projekter – manager/leader og ledelsesfokus** |
| **Formål:**At opnå forståelse for de forskellige ledelsesroller og -fokusområder i projekter, samt hvordan balancen mellem styring og ledelse kan påvirke projektets succes |
| **Indhold:**Ledelse af projekter handler både om at kunne agere som *manager* (fokus på struktur, kontrol og effektiv drift) og *leader* (fokus på relationer, udvikling og motivation). Bogens kap. 11, afsnit 1 beskriver de to tilgange (se figur 11.3 herunder).Derudover kan projektlederens fokus på samarbejde, struktur, mål og skabelse (se figur 11.4 herunder) give et billede af, hvilke områder der er mest afgørende at fokusere på ledelsesmæssigt.Ved at reflektere over disse begreber og modeller bliver du klogere på, hvordan din egen ledelsesstil kan tilpasses projektets behov. Hvad har du brug for, og hvad har projektet brug for? |
| **Proces:** * Arbejd sammen to-og-to eller i grupper.
* Drøft forskellene mellem manager- og leader-rollen i figur 11.3.
* Hvilken rolle er du mest tilbøjelig til at indtage som projektleder – og hvorfor?
* Forestil jer et konkret projekt, I har kendskab til (enten fra egen praksis eller et caseprojekt). Diskutér:
* Hvilke situationer kræver mest “manager”-fokus?
* Hvornår er “leader”-rollen vigtigst?
* Brug figur 11.4 (ledelsesfokus modellen). Fordel 10 kugler i de fire felter (samarbejde, struktur, mål, skabelse) – enten individuelt eller i gruppen.
* Hvad fortæller jeres fordeling om projektets behov og jeres ledelsesfokus?
* Er der forskelle mellem jer? Hvordan kan disse forskelle bruges aktivt i et projektteam?
* Saml op i gruppen eller på plenum: Hvilken balance mellem manager og leader vurderer I er mest hensigtsmæssig i jeres valgte projekt (herunder: hvordan har I fordelt de 10 kugler – og hvordan kan I arbejde bevidst med de fire ledelsesfelter for at skabe projektsucces?).

  |









